نيكولا تسلا (باللغه الصيربى Никола Тесла) (اتولد فى 10 يوليو 1856م - مات فى 7 يناير 1943م) مخترع و عالم فيزيا و مهندس ميكانيكا و مهندس كهربا مشهور. دايما بيتأل عليه انه من اهم المساهمين فى ولادة الكهربا التجاريه (اللى احنا بستخدمها دلوقتى فى حياتنا اليوميه) و معروف لاختراعاته الثوريه الكبيره فى مجال الكهربا المغناطيسيه (الكهرومغناطيسية) فى اواخر القرن التسعتاشر و أوائل القرن العشرين. براءات اختراعاته و أعماله النظريه كونت الاساسات للتيار الكهربى المتقطع و انظمه القدره الكهربيه و محرك التيار المتقطع و حاجات تانيه كتير ساعدت فى توجيه و ارشاد البشريه لصنع الثورهالصناعية التانيه. اتولد فى عهد الامبراطورية النمساويه و بعد كده خد الجنسية الامريكية. بعد عرضه لفكرة الاتصالات اللاسلكية من خلال الراديو فى سنه 1898م و بعد كونه القوه الموجهة لحرب التيارات و انتصاره فيها اتعرف فى امريكا كواحد من اعظم مهندسين الكهربا اللى اشتغلو فى امريكا. لكن نتيجة انه كان غريب الاطوار شويه فيه بعض الناس اعتبروه عالم مجنون. لما راح امريكا قابل توماس إديسون و اشتغل معاه فى مصنعه و لكن بعد كده سابه و بنى معمله الخاص و حصلت بينه و بين أديسون خناقات بالكلام نشرتها وسايل الاعلام المحلية ساعتها.